இலேபியோ அங்ரா

இலேபியோ அங்ரா (Labeo angra) என்பது சைப்ரினிடே குடும்பத்தினைச் சார்ந்த கெண்டை மீன் வகைகளுள் ஒன்றாகும். இம்மீன் பொதுவாக அங்ரா இலேபியோ என்று அழைக்கப்படுகிறது. ஆசியாவைப் பூர்வீகமாகக் கொண்ட இச்சிற்றினம் வங்காளதேசம், மியான்மர், நேபாளம் மற்றும் பாக்கித்தான் நாடுகளில் காணப்படுகிறது. இச்சிற்றினம் ஆப்கானித்தானில் காணப்படுவதாகவும் தெரிவிக்கப்பட்டுள்ளது. 

இந்த மீன் அதிகபட்சமாக 22 சென்டிமீட்டர் நீளம் வரை வளரக்கூடியது. தாவர உண்ணி மீனான இலேபியா அங்ரா ஆறுகள், ஏரிகள் மற்றும் குளங்கள் உள்ளிட்ட நன்னீர் வாழ்விட வகைகளில் காணப்படுகிறது.

இந்த மீன் இனம் உணவு மற்றும் விளையாட்டு மீனாக வணிக முக்கியத்துவம் வாய்ந்தது. கிழக்கு வங்காளதேசத்தின் கேக்கலுகி ஹோர் ஈரநிலங்களில் அரிதான மீனாக உள்ளது.  நேபாளத்தின் தினாவு ஆற்றில் கட்டப்பட்ட அணை ஒன்றினால் இம்மீனின் இனபெருக்க வலசைப்போதல் செயலானது பாதிக்கப்பட்டது. ஆனால் பொதுவாக இம்மீன்கள் காணப்படுவதால் இச்செயலானது அச்சுறுத்தலாகக் கருதப்படவில்லை.

மேற்கோள்கள் 

மீன்கள்
கெண்டை மீன்கள்